pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ทส. จัดพิธีถวายพระพรชัยมงคลเนื่องในโอกาส วันเฉลิมพระชนมพรรษาสมเด็จพระเจ้าอยู่หัวมหาวชิราลงกรณ บดินทรเทพยวรางกูร
วันศุกร์ที่ 28 กรกฎาคม 2560
ทส. จัดพิธีถวายพระพรชัยมงคลเนื่องในโอกาส วันเฉลิมพระชนมพรรษาสมเด็จพระเจ้าอยู่หัวมหาวชิราลงกรณ บดินทรเทพยวรางกูร
กระทรวงทรัพยากรธรรมชาติและสิ่งแวดล้อม จัดพิธีถวายพระพรชัยมงคลเนื่องในโอกาส วันเฉลิมพระชนมพรรษาสมเด็จพระเจ้าอยู่หัวมหาวชิราลงกรณ บดินทรเทพยวรางกูร เพื่อแสดงความจงรักภักดีและถวายพระราชกุศล
วันนี้ (28 กรกฎาคม 2560) กระทรวงทรัพยากรธรรมชาติและสิ่งแวดล้อม จัดพิธีถวายพระพรชัยมงคลเนื่องในโอกาส วันเฉลิมพระชนมพรรษาสมเด็จพระเจ้าอยู่หัวมหาวชิราลงกรณ บดินทรเทพยวรางกูร เพื่อแสดงความจงรักภักดีและถวายพระราชกุศล โดยมี พลเอกสุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธาน พร้อมด้วยผู้บริหาร ข้าราชการ พนักงานและเจ้าหน้าที่ ร่วมพิธี และร่วมลงนามถวายพระพร ณ ห้องประชุมศักดิ์สิทธิ์ ตรีเดช ชั้น 2 กระทรวงทรัพยากรธรรมชาติและสิ่งแวดล้อม
รัฐบาลไทย-ข่าวทำเนียบรัฐบาล-แรงงาน ชงนายจ้างใช้ GLP แสดงจุดยืนความรับผิดชอบต่อสังคมด้านแรงงาน
วันอาทิตย์ที่ 18 มีนาคม 2561
แรงงาน ชงนายจ้างใช้ GLP แสดงจุดยืนความรับผิดชอบต่อสังคมด้านแรงงาน
กระทรวงแรงงาน โดยกรมสวัสดิการและคุ้มครองแรงงาน ขับเคลื่อนการนําแนวปฏิบัติการใช้แรงงานที่ดี (Good Labour Practices: GLP) ไปใช้ในสถานประกอบกิจการ ร่วมมือภาคส่วนที่เกี่ยวข้องขยายผลความสําเร็จ แสดงจุดยืนผู้ประกอบการไทยใส่ใจจริยธรรมการจ้างแรงงาน
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน เปิดเผยว่า เรื่องความรับผิดชอบทางสังคมด้านแรงงานเป็นเรื่องที่นานาประเทศให้ความสําคัญมากยิ่งขึ้น โดยเฉพาะอย่างยิ่งในเรื่องของการประกอบธุรกิจอย่างมีจริยธรรม ไม่มีการใช้แรงงานบังคับ ไม่มีการค้ามนุษย์ด้านแรงงาน ได้เป็นปัจจัยสําคัญที่ประเทศคู่ค้านํามาพิจารณาในการสั่งซื้อสินค้าหรือบริการต่าง ๆ ในเวทีการค้าโลก การปฏิบัติต่อแรงงานที่จึงไม่เพียงทําให้แรงงานมีสภาพการจ้าง สภาพการทํางานที่เป็นธรรม ยังส่งผลต่อการเพิ่มโอกาสทางธุรกิจของสถานประกอบกิจการและการพัฒนาเศรษฐกิจของประเทศด้วย การส่งเสริมให้นายจ้าง สถานประกอบกิจการ นําแนวปฏิบัติการใช้แรงงานที่ดี (Good Labour Practices: GLP) ไปใช้ในการบริหารธุรกิจเป็นแนวทางหนึ่งที่ กสร.ได้ดําเนินการมาอย่างต่อเนื่อง เพื่อเสริมสร้างให้แรงงานมีคุณภาพชีวิตที่ดี ป้องกันการค้ามนุษย์ด้านแรงงาน ควบคู่ไปกับการเพิ่มขีดความสามารถในการแข่งทางการค้าของผู้ประกอบการไทย
อธิบดีกรมสวัสดิการและคุ้มครองแรงงาน กล่าวต่อว่า เพื่อเป็นการขับเคลื่อนและขยายผล
การดําเนินการดังกล่าวให้เป็นไปอย่างต่อเนื่องและสู่สาธารณมากยิ่งขึ้น กสร.ได้จัดการอบรมพัฒนาเครือข่ายเพื่อสร้างความรู้ ความเข้าใจเกี่ยวกับแนวปฏิบัติการใช้แรงงานที่ดี (GLP) เมื่อวันที่ 13 -14 มีนาคมที่ผ่านมา โดยเชิญผู้เกี่ยวข้องจากหน่วยงานภาครัฐ อาทิ ผู้แทนองค์การแรงงานระหว่างประเทศ กรมส่งเสริมการค้าระหว่างประเทศ ผู้แทนจากสมาคมอุตสาหกรรมต่าง ๆ เช่น สมาคมกุ้งไทย สมาคมผู้ผลิตไก่เพื่อส่งออก ร่วมถึงผู้แทนองค์กรนายจ้าง องค์กรลูกจ้าง จํานวน 80 คน โดยมีวัตถุประสงค์เพื่อสร้างความรู้ ความเข้าใจ เกี่ยวกับสาระสําคัญของ GLP และแนวทางความร่วมมือในการส่งเสริมให้สถานประกอบการ สมาคมอุตสาหกรรมนํา GLP ไปใช้ในการบริหารจัดการเพื่อเพิ่มคุณภาพชีวิตแรงงาน และแสดงให้ผู้บริโภคทั้งในและต่างประเทศได้รับรู้ถึงการให้ความสําคัญเรื่องจริยธรรมในการจ้างงาน และการพัฒนาคุณภาพชีวิตแรงงานของผู้ประกอบการไทยอีกทางหนึ่งด้วย
รัฐบาลไทย-ข่าวทำเนียบรัฐบาล-ผลการประชุมคณะกรรมการส่งเสริมและพัฒนาคุณภาพชีวิตคนพิการแห่งชาติ ครั้งที่ 1/ 2560
วันศุกร์ที่ 6 มกราคม 2560
ผลการประชุมคณะกรรมการส่งเสริมและพัฒนาคุณภาพชีวิตคนพิการแห่งชาติ ครั้งที่ 1/ 2560
คณะกรรมการฯ อนุมัติแผนพัฒนาคุณภาพชีวิตคนพิการแห่งชาติ ฉบับที่ 5 ให้คนพิการอยู่ร่วมกันในสังคมอย่างเท่าเทียม
วันนี้(‪5 มกราคม‬ 2560) ‪เวลา 09.30 น.‬ ณ ห้องประชุม 301 ตึกบัญชาการ 1 ทําเนียบรัฐบาล พลเรือเอก ณรงค์ พิพัฒนาศัย รองนายกรัฐมนตรี เป็นประธานการประชุมคณะกรรมการส่งเสริมและพัฒนาคุณภาพชีวิตคนพิการแห่งชาติ (กพช.) ครั้งที่ 1/2560 โดยมีผู้เข้าประชุมประกอบด้วย พลตํารวจเอกอดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ พร้อมด้วย นายไมตรี อินทุสุต ปลัดกระทรวงการพัฒนาสังคมและความมั่นคงของมนุษย์ ผู้อํานวยการสํานักงบประมาณ ผู้ทรงคุณวุฒิ และผู้แทนคนพิการจากสมาคมต่าง ๆ โดยมีผลการประชุมคณะกรรมการฯ สรุปสาระสําคัญดังนี้
ที่ประชุมมีมติเห็นชอบ แผนพัฒนาคุณภาพชีวิตคนพิการแห่งชาติ ฉบับที่ 5 พ.ศ. 2560-2564 ประกอบด้วย วิสัยทัศน์ "คนพิการเข้าถึงสิทธิได้จริง ดํารงชีวิตอิสระ ในสังคมอยู่เย็นเป็นสุขร่วมกันอย่างยั่งยืน" โดยมีแนวทางตามมาตรการ ยุทธศาสตร์ EQUAL = เท่าเทียม โดย 1)เสริมพลังอํานาจคนพิการและองค์กรด้านคนพิการให้มีศักยภาพและความเข้มแข็ง(EMPOWERMENT) 2)พัฒนาคุณภาพการบริหารจัดการ ขจัดการเลือกปฏิบัติ เพื่อให้คนพิการเข้าถึงสิทธิได้จริง(QUALITY MANAGEMENT) 3)พร้อมทั้งเสริมสร้างความเข้าใจและเจตคติเชิงสร้างสรรค์ต่อคนพิการและความพิการ(UNDERSTANDING) 4)สร้างสภาพแวดล้อมและบริการสาธารณะที่ทุกคนเข้าถึงและใช้ประโยชน์ได้(ACCESSIBLITY) 5)และส่งเสริมการบูรณาการเครือข่ายและสร้างการมีส่วนร่วมเพื่อพัฒนาคุณภาพชีวิตคนพิการอย่างยั่งยืน(LINKAGE)
อีกทั้ง แผนพัฒนาคุณภาพชีวิตคนพิการฯ ฉบับที่ 5 ได้แก่ พันธกิจ 1)เพื่อเสริมพลังให้คนพิการเข้าถึงและใช้ประโยชน์ได้จากสิทธิ สวัสดิการ ตลอดจนสนับสนุนองค์กรด้านคนพิการให้มีศักยภาพ ความเข้มแข็ง เพื่อส่งเสริมและพัฒนาคุณภาพชีวิตคนพิการอย่างยั่งยืน 2)ปฏิรูประบบบริหารจัดการให้คนพิการเข้าถึงสิทธิได้จริง รวมไปถึงส่งเสริมคุ้มครองสิทธิคนพิการและขจัดการเลือกปฏิบัติต่อคนพิการทุกรูปแบบ 3)ส่งเสริมการสื่อสารทางสังคม สร้างความรู้และความเข้าใจ ให้มีเจตคติเชิงสร้างสรรค์ต่อคนพิการและความพิการเพื่อนําไปสู่สังคมอยู่เย็นเป็นสุขร่วมกัน 4) สร้างสภาพแวดล้อม พัฒนาเทคโนโลยี และบริการสาธารณะ ให้คนพิการเข้าถึงและใช้ประโยชน์ได้จริง ตลอดจน 5)ส่งเสริมและบูรณาการเครือข่ายทุกภาคส่วนโดยสร้างการมีส่วนร่วม เพื่อขับเคลื่อนการพัฒนาคุณภาพชีวิตคนพิการอย่างเป็นระบบและยั่งยืน นอกจากนี้ที่ประชุมฯ ได้อนุมัติ การจ่ายเงินแผนงานสนับสนุนการจัดบริการผู้ช่วยคนพิการ ประจําปี 2560 เป็นจํานวนเงินกว่า 53 ล้านบาท อีกด้วย
---------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ. ร่วมยุติความรุนแรงต่อเด็กและสตรี ตั้ง “ศูนย์พึ่งได้” ในสถานพยาบาลทุกระดับทั่วประเทศ
วันเสาร์ที่ 17 พฤศจิกายน 2561
สธ. ร่วมยุติความรุนแรงต่อเด็กและสตรี ตั้ง “ศูนย์พึ่งได้” ในสถานพยาบาลทุกระดับทั่วประเทศ
กระทรวงสาธารณสุข ร่วมยุติความรุนแรงต่อเด็กและสตรี เปิดบริการศูนย์พึ่งได้ในโรงพยาบาลทุกระดับ  ทั่วประเทศ ดูแลช่วยเหลือเด็กและสตรีที่ถูกกระทํารุนแรง 2 แสนกว่าราย
กระทรวงสาธารณสุข ร่วมยุติความรุนแรงต่อเด็กและสตรี เปิดบริการศูนย์พึ่งได้ในโรงพยาบาลทุกระดับ ทั่วประเทศ ดูแลช่วยเหลือเด็กและสตรีที่ถูกกระทํารุนแรง 2 แสนกว่าราย
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า คณะรัฐมนตรีมีมติ เมื่อวันที่ 29 มิถุนายน 2542 กําหนดให้เดือนพฤศจิกายนของทุกปี เป็นเดือนรณรงค์เพื่อยุติความรุนแรงต่อเด็กและสตรี และวันที่ 25 พฤศจิกายนทุกปี องค์การสหประชาชาติกําหนดให้เป็นวันยุติความรุนแรงต่อเด็กและสตรีสากลเพื่อกระตุ้นให้สังคมทั่วโลกตระหนักถึงปัญหาความรุนแรงในเด็กและสตรี กระทรวงสาธารณสุข จึงให้โรงพยาบาลศูนย์/โรงพยาบาลทั่วไปในสังกัด จัดตั้งศูนย์ช่วยเหลือเด็กและสตรีในภาวะวิกฤติจากความรุนแรงตั้งแต่ปี 2543 ใช้ชื่อว่า “ศูนย์พึ่งได้” (One Stop Crisis Center : OSCC) มีทีมสหวิชาชีพ ทั้งภายในและภายนอกโรงพยาบาลให้ความช่วยเหลือผู้ถูกกระทําได้ทันที ครบวงจร โดยทําหน้าที่รับแจ้งเหตุ คัดกรอง ตรวจวินิจฉัย รักษาพยาบาล ส่งเสริมป้องกันโรค ดูแลด้านความปลอดภัย ประเมินด้านจิตใจเพื่อช่วยเหลือในภาวะวิกฤติ ประสานและให้คําแนะนําด้านกฎหมาย ส่งต่อหน่วยงานที่เกี่ยวข้องเพื่อช่วยเหลือด้านสังคมสงเคราะห์ ให้คําปรึกษา ฟื้นฟู เยียวยาสภาพจิตใจ ติดตามเยี่ยมบ้าน และประเมินผล
นายแพทย์สุขุมกล่าวต่อว่า กระทรวงสาธารณสุขมีศูนย์พึ่งได้จํานวน 10,611 แห่งทั่วประเทศ ครอบคลุมโรงพยาบาลศูนย์/โรงพยาบาลทั่วไป /โรงพยาบาลชุมชน จํานวน 829 แห่ง โรงพยาบาลส่งเสริมสุขภาพตําบล 9,750 แห่ง และโรงพยาบาลในสังกัดกรมต่าง ๆ จํานวน 32 แห่ง ข้อมูลตั้งแต่ปี 2547- ปัจจุบัน ผู้ที่ถูกกระทําความรุนแรงซึ่งเป็นเด็กและสตรีที่ถูกกระทํารุนแรงมารับบริการทั้งสิ้น 247,480 ราย เป็นเด็ก 121,860 ราย และสตรี 119,331 ราย โดยการกระทํารุนแรงในเด็กมีสาเหตุมาจากการปล่อยปละละเลยของครอบครัว ขาดการดูแลอย่างเหมาะสมจนเป็นสาเหตุให้เด็กถูกกระทํารุนแรงทางเพศ มากที่สุด ส่วนใหญ่จะถูกกระทําโดยคนใกล้ชิด และส่วนในสตรีมีสาเหตุมาจากการหึงหวงทะเลาะวิวาททําร้ายร่างกายกันของคู่สมรส
ทั้งนี้ กระทรวงสาธารณสุขได้ร่วมกับหน่วยงานที่เกี่ยวข้องจัดทํา (ร่าง) ยุทธศาสตร์บูรณาการพัฒนาระบบบริการศูนย์พึ่งได้ เพื่อการป้องกัน แก้ไขปัญหาความรุนแรงในเด็ก สตรี บุคคลในครอบครัว และปัญหาการตั้งครรภ์ไม่พร้อม พ.ศ. 2561 – 2565 ให้สอดรับกับสถานการณ์ปัจจุบัน และเป็นไปตามยุทธศาสตร์ชาติ 20 ปี ด้านสาธารณสุข ประกอบด้วย 4 ยุทธศาสตร์ คือ 1.การป้องกันและเฝ้าระวังปัญหาเด็กและสตรีที่ถูกกระทํารุนแรง 2.พัฒนาการเข้าถึงระบบบริการช่วยเหลือ เด็กและสตรีที่ถูกกระทํารุนแรง ที่มีคุณภาพและได้มาตรฐาน รวมถึงระบบการส่งต่อ 3.พัฒนาศักยภาพบุคลากรและขีดความสามารถของบุคลากรเครือข่ายศูนย์พึ่งได้ และ4.ส่งเสริมการบูรณาการการจัดการฐานข้อมูล งานวิจัย และการจัดการความรู้ โดยจัดทําเป็นคู่มือในการดําเนินงานของศูนย์พึ่งให้เป็นมาตรฐานเดียวกันทั่วประเทศไทย ทั้งนี้ หากพบเห็นการกระทําความรุนแรงต่อเด็กและสตรี โทรขอความช่วยเหลือได้ที่หมายเลข 1669 ตลอด 24 ชั่วโมง
*******************************17 พฤศจิกายน 2561
รัฐบาลไทย-ข่าวทำเนียบรัฐบาล-รมว.วท. เยี่ยม วว. ชูแนวคิดพัฒนาศักยภาพ ด้าน วทน.
วันอังคารที่ 14 กุมภาพันธ์ 2560
รมว.วท. เยี่ยม วว. ชูแนวคิดพัฒนาศักยภาพ ด้าน วทน.
รมว.วท. เยี่ยม วว. ชูแนวคิดพัฒนาศักยภาพ ด้าน วทน.
เมื่อวันที่ 10 กุมภาพันธ์ 2560 ณ ห้องประชุมชั้น 5 อาคารถ่ายทอดเทคโนโลยี สถาบันวิจัยวิทยาศาสตร์และเทคโนโลยีแห่งประเทศไทย / ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี เข้าตรวจเยี่ยมและมอบนโยบายด้านวิทยาศาสตร์ เทคโนโลยีและนวัตกรรม โดยมี ดร.ลักษมี ปลั่งแสงมาศ ผู้ว่าการสถาบันวิจัยวิทยาศาสตร์และเทคโนโลยีแห่งประเทศไทย (วว.) พร้อมด้วยคณะผู้บริหาร ให้การต้อนรับ-
ดร.ลักษมี ได้นําเสนอผลงานวิจัยใหม่เพื่อสุขภาพได้แก่ ผลิตภัณฑ์เครื่องดื่มฟังก์ชั่นเสริมภูมิคุ้มกันและลดภาวะเสี่ยงมะเร็งจากสารสกัดเห็ดน้ําแป้ง ซึ่งมีฤทธิ์ต้านอนุมูลอิสระชนิดซุปเปอร์ออกไซด์สูง มีความเป็นพิษและไวต่อการยับยั้งเซลล์มะเร็งปากมดลูก สามารถชักนําให้เกิดการตายของเซลล์มะเร็ง โดยเฉพาะมะเร็งปากมดลูกและเซลล์มะเร็งตับ, ผลิตภัณฑ์อาหารเพื่อสุขภาพจากทุเรียนเทศและพืชในสกุลน้อยหน่า ซึ่งให้คุณค่าทางโภชนาการ บริโภคง่าย และอายุเก็บรักษาประมาณ 1 เดือน
ภายหลังเสร็จสิ้นการนําเสนอข้อมูลและงานวิจัยต่างๆ ดร.อรรชกา สีบุญเรือง ได้เดินเยี่ยมชมและติดตามการดําเนินงานของศูนย์ทดสอบมาตรฐานระบบขนส่งทางราง ซึ่ง วว. มีพร้อมทั้งด้านห้องปฎิบัติการทดสอบและผู้เชี่ยวชาญด้านระบบราง ในการวิเคราะห์และทดสอบด้านต่างๆ การสั่นสะเทือน ความล้า ความคงทนของรถไฟขนส่งผู้โดยสารและสินค้า รถไฟฟ้าและรถบรรทุกต่างๆ รวมทั้งยังให้บริการประเมินคุณภาพและรับรองความปลอดภัยในการใช้ชิ้นส่วน อุปกรณ์ ผลิตภัณฑ์ที่ใช้ในระบบราง เป็นต้น
ทั้งนี้ วว. เป็นหน่วยงานในสังกัดกระทรวงวิทยาศาสตร์และเทคโนโลยี มุ่งเน้นการวิจัยและพัฒนา บูรณาการในด้านต่างๆ อาทิ ด้านเทคโนโลยี ด้านอุตสาหกรรม ด้านอาหาร เกษตร ผลิตภัณฑ์สุขภาพ เครื่องมือแพทย์และอื่นๆ พร้อมทั้งผลักดันงานวิจัย นวัตกรรมและบริการที่ตอบสนองต่อกลุ่มเป้าหมาย ปัจจุบัน วว. ได้รับมอบหมายจาก วท. ให้เป็นหน่วยงานดําเนินการโครงการความร่วมมือ Thailand - China Joint Reserch Center on Railway System โดยรับผิดชอบการทดสอบคุณสมบัติทางกล ความแข็งแรง การสั่นสะเทือน ความล้าและความคงทนของชิ้นส่วน อุปกรณ์ ผลิตภัณฑ์ที่ใช้ในระบบราง เช่น หมอนรถไฟ ราวและรอยเชื่อมต่อราง เครื่องยึดเหนี่ยวราง โบกี้ รถไฟ ฯลฯ
ข่าว : นายปวีณ ควรแย้ม
ภาพและวีดีโอ : นายภูมินทร์ ปั้นเล็ก
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร. 02 333 3728 - 3732 โทรสาร 02 333 3834
E-Mail :pr@most.go.th Facebook : sciencethailand
ดร.ลักษมี ปลั่งแสงมาศ ผู้ว่าการ วว. กล่าวว่า วว. มีภารกิจและผลงานงานวิจัย การพัฒนาดัาน วทน. ในมิติต่างๆ อาทิ การส่งเสริมศักยภาพผู้ประกอบการ OTOP และ SMEs เพื่อมุ่งเน้นความเข็มแข็งให้ผู้ประกอบการโดยนําเอา วทน. เข้ามาใช้ในการเพิ่มมูลค่าเพิ่ม พัฒนาผลิตภาพ รวมทั้งการใช้ประโยชน์จากนักวิทยาศาสตร์ นักวิจัยภาครัฐในการทํางานสนับสนุนแก้ไขปัญหาของผู้ประกอบการ และเพิ่มประสิทธิภาพต่างๆ งานบริการภาคอุตสาหกรรม MSTQ ในด้านระบบมาตรวิทยา การทดสอบ และรับรองคุณภาพ นวัตกรรมหุ่นยนต์และเครื่องจักรกลอัตโนมัติ การสร้างสรรค์แขนกลสําหรับหยิบชิ้นงานออกจากเครื่องฉีดพลาสติก ช่วยทําให้การผลิตรวดเร็วขึ้น, นวัตกรรมเกษตรสร้างสรรค์ โชว์งานวิจัยพัฒนาและนวัตกรรมด้านการเกษตร เพื่อถ่ายทอดเทคโนโลยีสู่เชิงพาณิชย์และเชิงสังคม และมิติอื่นๆ เช่น นวัตกรรมสะอาดและสิ่งแวดล้อม นวัตกรรมอาหารเพื่อสุขภาพ นวัตกรรมผลิตภัณฑ์สมุนไพร เป็นต้น
รัฐบาลไทย-ข่าวทำเนียบรัฐบาล-ผู้บริหารกระทรวงอุตสาหกรรม นำทีมข้าราชการและเจ้าหน้าที่ บริการอาหาร ณ จุดบริการประชาชนของรัฐบาลโดยกระทรวงอุตสาหกรรม
วันศุกร์ที่ 6 มกราคม 2560
ผู้บริหารกระทรวงอุตสาหกรรม นําทีมข้าราชการและเจ้าหน้าที่ บริการอาหาร ณ จุดบริการประชาชนของรัฐบาลโดยกระทรวงอุตสาหกรรม
4 มกราคม 2560 ผู้บริหารกระทรวงอุตสาหกรรม นําทีมข้าราชการและเจ้าหน้าที่ บริการอาหาร ณ จุดบริการประชาชนของรัฐบาลโดยกระทรวงอุตสาหกรรม
รัฐบาลโดยกระทรวงอุตสาหกรรม จัดจุดให้บริการอํานวยความสะดวกแก่ประชาชนบริเวณท้องสนามหลวง จุดบริการที่ 6 หน้าโรงละครแห่งชาติ วันที่ 4 มกราคม 2560 รอบที่ 1 (07.30 น.) นําทีมโดย นางศิริเพ็ญ กุศลานนท์ ผู้อํานวยการกองบริหารยุทธศาสตร์ นายวิโรจน์ โรจน์วัฒนชัย ผู้อํานวยการ สถาบันเหล็กและเหล็กกล้าแห่งประเทศไทย พร้อมด้วยเจ้าหน้าที่จากสํานักงานมาตรฐานผลิตภัณฑ์อุตสาหกรรม และเจ้าหน้าที่สถาบันเหล็กและเหล็กกล้าแห่งประเทศไทย บริการอาหารและเครื่องดื่ม ดังนี้
- ซาลาเปา 100 ลูก
- ขนมปัง (วิลเลจ) 100 ชิ้น
- Snack Box Set 200 ชุด
- กาแฟ โอวัลติน 700 แก้ว
- น้ําดื่ม 1,000 แก้ว
แจกจ่ายแก่ทหาร ตํารวจ เจ้าหน้าที่ อาสาสมัคร เจ้าหน้าที่ขนส่งมวลชน และประชาชนที่มาร่วมถวายอาลัยพระปรมินทรมหาภูมิพลอดุลยเดช โดยหน่วยงานหลัก คือ สํานักงานมาตรฐานผลิตภัณฑ์อุตสาหกรรม และสถาบันเหล็กและเหล็กกล้าแห่งประเทศไทย เป็นหน่วยอํานวยการ
รัฐบาลไทย-ข่าวทำเนียบรัฐบาล-ธพว. เชิญชวนจิตอาสาร่วมประดิษฐ์ดอกไม้จันทน์ 15,999  ดอก เพื่อนำสมทบโครงการ“ดอกไม้จันทน์..ทำด้วยใจ ถวายพ่อหลวง”รัชกาลที่ 9
วันพฤหัสบดีที่ 4 พฤษภาคม 2560
ธพว. เชิญชวนจิตอาสาร่วมประดิษฐ์ดอกไม้จันทน์ 15,999  ดอก เพื่อนําสมทบโครงการ“ดอกไม้จันทน์..ทําด้วยใจ ถวายพ่อหลวง”รัชกาลที่ 9
ธพว. จัดกิจกรรมเชิญชวนผู้มีจิตอาสาร่วมแสดงความจงรักภักดีประดิษฐ์ดอกไม้จันทน์ สําหรับพระราชพิธีถวายพระเพลิงพระบรมศพ  พระบาทสมเด็จพระปรมินทรมหาภูมิพลอดุลยเดช รัชกาลที่ 9  จํานวน 15,999 ดอก
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว. หรือ SME Development Bank) ร่วมกับ สํานักพัฒนาสังคม และ สํานักงานเขตพญาไท กรุงเทพมหานคร จัดกิจกรรมเชิญชวนผู้มีจิตอาสาร่วมแสดงความจงรักภักดีประดิษฐ์ดอกไม้จันทน์ สําหรับพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช รัชกาลที่ 9 จํานวน 15,999 ดอก เพื่อนําสมทบโครงการ “ดอกไม้จันทน์..ทําด้วยใจ ถวายพ่อหลวง” ระหว่างวันที่ 18 พ.ค. – 30 ก.ย. พ.ศ. 2560 เริ่มตั้งแต่เวลา 9.00 – 15.30 น. ณ บริเวณ Co-Working Space ชั้น 1 สํานักงานใหญ่ SME Bank Tower ติดสถานีรถไฟฟ้าอารีย์
นายมงคล ลีลาธรรม กรรมการผู้จัดการ เปิดเผยว่า “การจัดกิจกรรมครั้งนี้ เพื่อเชิญชวนพนักงาน ลูกค้าธนาคาร หน่วยงานพันธมิตร ภาครัฐและเอกชน ตลอดจนประชาชนทั่วไปที่มีจิตอาสา ร่วมแสดงความจงรักภักดี ด้วยการน้อมถวายความอาลัยผ่านการประดิษฐ์ดอกไม้จันทน์ด้วยตนเอง เพื่อนําแจกจ่ายให้กับประชาชนที่คาดว่าจะเดินทางเข้าร่วมพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช รัชกาลที่9 เป็นจํานวนมาก ซึ่งจํานวน 15,999 ดอก มีที่มาคือเลข 15 หมายถึงการก้าวสู่ปีที่ 15 ของธนาคารเพื่อการพัฒนาผู้ประกอบการ SMEs ไทย และเลข 9 เพื่อรําลึกในพระมหากรุณาธิคุณเป็นล้นพันอันหาที่สุดมิได้ของรัชกาลที่ 9 เมื่ออ่านพ้องเสียงคือ “ก้าว” หมายถึงการก้าวไปข้างหน้าอย่างมั่นคง ยั่งยืน”
นอกจากนี้ ธนาคารยังได้เข้าร่วมกิจกรรมจิตอาสา ร่วมกับ กระทรวงการคลัง กระทรวงอุตสาหกรรม หน่วยงานภาครัฐและเอกชนประจําจังหวัดทั่วประเทศ รวมถึงกองอํานวยการร่วมรักษาความสงบเรียบร้อยโดยรอบพระบรมมหาราชวัง (กอร.รส.) เพื่ออํานวยความสะดวกและให้บริการแก่ประชาชนที่เดินทางเข้าร่วมถวายความอาลัยพระบรมศพ อาทิ บริจาคร่ม 4,000 คัน บริจาคและร่วมแจกจ่ายอาหารเครื่องดื่ม ร่วมเตรียมวัตถุดิบประกอบอาหาร ร่วมลําเลียงอาหารจากโรงครัวสู่กองอํานวยการสนามหลวง ทําความสะอาดรอบบริเวณพระพิธี และให้ข้อมูลข่าวสาร เป็นต้น
สําหรับผู้ที่สนใจเข้าร่วมกิจกรรมจิตอาสา สามารถสอบถามข้อมูลเพิ่มเติมได้ที่ Call Center 1357 หรือติดตามกิจกรรมดีๆ ของธนาคารผ่านช่องทาง Facebook.com/SMEDevelopmentBank
ข้อมูลเพิ่มเติมติดต่อ : นางอุบลรัตน์ ค่าแพง ผู้อํานวยการฝ่ายสื่อสารองค์กรและกิจกรรมเพื่อสังคม
โทร. 085-980-7861, 0-265-4574-5
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-ผู้อำนวยการบริหาร Environmental Justice Foundation : EJF ชื่นชมความพยายามและความคืบหน้าการแก้ปัญหาประมงผิดกฎหมาย IUU หวังไทยมีบทบาทนำในภูมิภาคอาเซียนและทำงานใกล้ชิดกับ EU ในอนาคต
วันพฤหัสบดีที่ 22 มีนาคม 2561
ผู้อํานวยการบริหาร Environmental Justice Foundation : EJF ชื่นชมความพยายามและความคืบหน้าการแก้ปัญหาประมงผิดกฎหมาย IUU หวังไทยมีบทบาทนําในภูมิภาคอาเซียนและทํางานใกล้ชิดกับ EU ในอนาคต
ผู้อํานวยการบริหาร Environmental Justice Foundation : EJF ชื่นชมความพยายามและความคืบหน้าการแก้ปัญหาประมงผิดกฎหมาย IUU หวังไทยมีบทบาทนําในภูมิภาคอาเซียนและทํางานใกล้ชิดกับ EU ในอนาคต
เมื่อ 22 มี.ค.61 พล.อ.ประวิตร วงษ์สุวรรณ รอง นรม.และ รมว.กห. ได้ให้การต้อนรับ นาย Steve Trent ผู้อํานวยการบริหาร Environmental Justice Foundation : EJF จากสหภาพยุโรปและคณะ ณ ศาลาว่าการกลาโหม เพื่อหารือและรับทราบความคืบหน้า การขับเคลื่อนแก้ปัญหาการทําประมงผิดกฎหมาย IUU
พล.อ.ประวิตร ได้กล่าวขอบคุณ EJF ที่สนับสนุนไทยในการทํางานแก้ปัญหาการทําประมงผิดกฎมายมาอย่างต่อเนื่อง และแจ้งความคืบหน้าการดําเนินงานที่สําคัญด้านต่างๆ เช่น การจัดการกองเรือไทย ซึ่งปัจจุบันได้จดทะเบียนควบคุมเรือประมงทุกลําเกือบสมบูรณ์แล้ว การเพิ่มประสิทธิภาพระบบติดตามควบคุมและเฝ้าระวังการกระทําผิดในน่านนํา้ ด้วยการเพิ่มบุคลากรและนําอากาศยานไร้คนขับเฝ้าตรวจ นอกจากนั้น ได้เพิ่มความเข้มบังคับใช้กฎหมายและเร่งความคืบหน้าตัดสินคดีที่เกี่ยวข้อง โดยจัดตั้งคณะทํางานพิเศษ เพื่อพิจารณาคดีภายใต้ศาลอาญา
พร้อมทั้ง ได้ดําเนินการตามข้อเสนอแนะล่าสุดของ EJF ในส่วนที่เกี่ยวข้องแล้ว เช่น การพัฒนากรอบกฎหมาย ซึ่งอยู่ระหว่างร่างกฎหมาย เพื่อรองรับการให้สัตยาบันอนุสัญญา ILO และได้ปรับแก้ พ.ร.ก.การบริหารจัดการการทํางานของคนต่างด้าว การจดทะเบียนแรงงานต่างด้าว โดยประกาศให้แรงงานต่างด้าวเข้ามาจดทะเบียนให้เสร็จสิ้นภายใน 31 มี.ค.61 รวมถึงเร่งรัดกระบวนการพิสูจน์สัญชาติให้แล้วเสร็จภายใน 30 มิ.ย.61 นอกจากนั้น ได้พัฒนาระบบจ่ายค่าแรงประมงผ่านบัญชีธนาคาร โดยบังคับให้นายจ้างต้องจ่ายเงินเดือนแรงงานผ่านบัญชีธนาคาร ผ่านสัญญาจ้างแล้ว เพื่อให้แรงงานได้รับความเป็นธรรม
ทั้งนี้ จะได้ขับเคลื่อนติดตามการดําเนินงานต่อเรื่องดังกล่าวให้มีความต่อเนื่อง เพื่อรักษาทรัพยากรทางทะเลร่วมกันและพัฒนาการทําประมงของไทยให้ถูกต้องและยั่งยืน พร้อมย้ําว่า ประเทศไทยมีความพร้อมที่จะผลักดันบทบาทนําการแก้ปัญหาการทําประมงผิดกฎหมาย IUU ในกรอบอาเซียน โดยเสนอให้ EJF เข้ามามีส่วนร่วมด้วย และกล่าวขอความร่วมมือ EJF ในสนับสนุนไทยอย่างเต็มที่ เพื่อให้ไทยสามารถปลดใบเหลืองได้โดยเร็ว และสามารถยกระดับความร่วมมือกับ EJF ในการทํางานร่วมกันสู่ภูมิภาคต่อไป
นาย Steve และคณะ EJF ได้กล่าวขอบคุณ รัฐบาลไทย ที่ให้ความสําคัญและเห็นถึงความตั้งใจในการแก้ปัญหาการทําประมงผิดกฎหมาย IUU และกล่าวชื่นชม พล.อ.ประวิตร ที่ริเริ่มและช่วยผลักดันขับเคลื่อนแก้ปัญหาดังกล่าวอย่างจริงจังและต่อเนื่องมาตลอด โดยเห็นถึงความพยายามและพัฒนาการของการแก้ปัญหาการทําประมงของไทยที่ผ่านมาอย่างมาก แม้จะมีปัญหาบ้าง แต่ในระยะยาวจะเป็นประโยชน์ต่อชาวประมงและลูกหลาน ซึ่งจะมีทรัพยากรทางทะเลใช้ร่วมกันอย่างยั่งยืน พร้อมทั้งกล่าวย้ําว่า ความพยายามอย่างหนักของไทย จะเป็นตัวอย่างที่นานาชาติสามารถนําไปเป็นแนวทางแก้ปัญหาการทําประมง IUU และอยากเห็นไทยมีบทบาทนําในภูมิภาคอาเซียนและทํางานร่วมกับ EU ในการแก้ปัญหาการทําประมงผิดกฎหมาย IUU ต่อไป
รัฐบาลไทย-ข่าวทำเนียบรัฐบาล-บขส. เชิญชวน นักเรียน นักศึกษา ประชาชนทั่วไป ร่วมส่งผลงานเข้าประกวดโครงการประกวดออกแบบชุดพนักงานต้อนรับบนรถโดยสาร บขส. ตั้งแต่วันนี้ – 30 กันยายน 2560
วันพุธที่ 13 กันยายน 2560
บขส. เชิญชวน นักเรียน นักศึกษา ประชาชนทั่วไป ร่วมส่งผลงานเข้าประกวดโครงการประกวดออกแบบชุดพนักงานต้อนรับบนรถโดยสาร บขส. ตั้งแต่วันนี้ – 30 กันยายน 2560
บริษัท ขนส่ง จํากัด (บขส.) กระทรวงคมนาคม เชิญชวน นักเรียน นักศึกษา ประชาชนทั่วไป ร่วมส่งผลงานเข้าประกวด โครงการประกวดออกแบบชุดพนักงานต้อนรับบนรถโดยสาร บขส. ตั้งแต่วันนี้ – 30 กันยายน 2560 ชิงเงินรางวัล 50,000 บาท พร้อมใบประกาศเกียรติคุณ
นายจิรศักดิ์ เยาว์วัชสกุล กรรมการผู้จัดการใหญ่ บริษัท ขนส่ง จํากัด (บขส.) กล่าวว่า บริษัทฯ ได้จัดโครงการประกวดออกแบบชุดพนักงานต้อนรับบนรถโดยสาร บขส. เพื่อสร้างอัตลักษณ์ส่งเสริมภาพลักษณ์ของบริษัทฯ ให้มีความทันสมัยและสอดคล้องวิสัยทัศน์ คือ เป็นศูนย์กลางธุรกิจการขนส่งด้วยรถโดยสารที่ทันสมัย ได้มาตรฐาน บริการเป็นที่ยอมรับ เชื่อมโยงทั่วภูมิภาค มีความรับผิดชอบต่อสังคมและสิ่งแวดล้อม จึงขอเชิญชวน
ผู้ที่สนใจและมีความสามารถด้านการออกแบบเครื่องแต่งกาย ร่วมส่งผลงานเข้าประกวดในโครงการ ออกแบบชุดพนักงานต้อนรับบนรถโดยสาร บขส. โดยดาวน์โหลดใบสมัครและรายละเอียดในการส่งผลงานประกวดได้ที่ www.transport.co.th ตั้งแต่วันนี้ – 30 กันยายน 2560 ซึ่งผู้ที่ชนะการประกวดจะได้รับเงินรางวัล 50,000 บาท พร้อมใบประกาศเกียรติคุณ สอบถามข้อมูลเพิ่มเติมได้ที่ กองประชาสัมพันธ์ บริษัท ขนส่ง จํากัด โทรศัพท์ 02-936-2996
รัฐบาลไทย-ข่าวทำเนียบรัฐบาล-  รัฐบาลส่งเสริมคุณภาพชีวิตชุมชนในรูปแบบของการรับงานไปทำที่บ้าน
วันพฤหัสบดีที่ 12 ตุลาคม 2560
รัฐบาลส่งเสริมคุณภาพชีวิตชุมชนในรูปแบบของการรับงานไปทําที่บ้าน
การสร้างอาชีพ เพิ่มรายได้ สามารถทําได้หลากหลายรูปแบบ ซึ่งรูปแบบหนึ่งที่รัฐบาลให้การส่งเสริม คือ การรับงานไปทําที่บ้าน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลส่งเสริมคุณภาพชีวิตที่ดีให้แก่แรงงานนอกระบบ โดยเปิดโอกาสให้สามารถสร้างอาชีพและรายได้ด้วยการรับงานไปทําที่บ้าน สร้างความสัมพันธ์ระหว่างสมาชิกในครัวเรือน เช่น การประกอบ บรรจุ หรือแปรรูปสิ่งของที่ไม่ต้องใช้เครื่องจักร รวมทั้งจัดตั้งกองทุนหมุนเวียนให้แรงงานกลุ่มนี้กู้ยืมเงินเพื่อซื้อวัสดุอุปกรณ์ รายละไม่เกิน 50,000 บาท และกลุ่มบุคคลไม่เกิน 200,000 บาท ปัจจุบันมีกลุ่มผู้รับงานไปทําที่บ้านที่จดทะเบียนกับกระทรวงแรงงาน 641 กลุ่ม มีสมาชิก 5,462 คน อนุมัติสินเชื่อไปแล้วกว่า 31 ล้านบาท ช่วยสร้างรายได้รวมปีละกว่า 119 ล้านบาท ทั้งนี้ ผู้สนใจรับงานไปทําที่บ้านสามารถสอบถามข้อมูลได้ที่สํานักงานจัดหางานใน กทม. และทุกจังหวัดทั่วประเทศ หรือโทรสายด่วน 1694
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“ยุติธรรม” ประชุมคณะกรรมการสถาบันอนุญาโตตุลาการ เพื่อพิจารณาร่างข้อบังคับสถาบันอนุญาโตตุลาการฯ  และแผนยุทธศาสตร์สถาบันฯ
วันจันทร์ที่ 27 สิงหาคม 2561
“ยุติธรรม” ประชุมคณะกรรมการสถาบันอนุญาโตตุลาการ เพื่อพิจารณาร่างข้อบังคับสถาบันอนุญาโตตุลาการฯ  และแผนยุทธศาสตร์สถาบันฯ
กระทรวงยุติธรรม ประชุมคณะกรรมการสถาบันอนุญาโตตุลาการ เพื่อพิจารณาร่างข้อบังคับสถาบันอนุญาโตตุลาการฯ และแผนยุทธศาสตร์สถาบันฯ
ในวันจันทร์ที่ ๒๗ สิงหาคม ๒๕๖๑ เวลา ๑๐.๓๐ น.
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะกรรมการสถาบันอนุญาโตตุลาการ ครั้งที่ ๖/๒๕๖๑
โดยมีคณะกรรมการผู้ทรงคุณวุฒิ รวมทั้งผู้ที่เกี่ยวข้อง เข้าร่วมประชุมฯ
เพื่อพิจารณาร่างข้อบังคับสถาบันอนุญาโตตุลาการ แผนยุทธศาสตร์สถาบันฯ และหลักเกณฑ์การประเมินผล ดังนี้
๑. ร่างข้อบังคับสถาบันอนุญาโตตุลาการว่าด้วยการยกเว้นค่าธรรมเนียมอนุญาโตตุลาการให้แก่หน่วยงานของรัฐ พ.ศ. ....
๒. แผนยุทธศาสตร์สถาบันอนุญาโตตุลาการ พ.ศ.๒๕๖๒ - ๒๕๖๖
๓. หลักเกณฑ์ และวิธีการประเมินผลงานผู้อํานวยการสถาบันอนุญาโตตุลาการ
ทั้งนี้ ที่ประชุมมีมติเห็นชอบในหลักการ โดยได้มอบหมายให้ฝ่ายเลขานุการฯ นําร่างข้อบังคับฯ ดังกล่าว
ไปปรับปรุงและแก้ไขให้มีความเหมาะสมกับภารกิจการระงับข้อพิพาททางเลือก และหาข้อยุติในข้อพิพาทให้แก่ประชาชน
ทุกฝ่ายด้วยความเป็นธรรม และความเท่าเทียม ตลอดจนให้มีประสิทธิภาพมากยิ่งขึ้นต่อไป
รัฐบาลไทย-ข่าวทำเนียบรัฐบาล-นายกรัฐมนตรีเผยรัฐบาลตั้งเป้าปี 61 สร้างรายได้จากการท่องเที่ยว  3  ล้านล้านบาท
วันจันทร์ที่ 11 กันยายน 2560
นายกรัฐมนตรีเผยรัฐบาลตั้งเป้าปี 61 สร้างรายได้จากการท่องเที่ยว  3  ล้านล้านบาท
รัฐบาลตั้งเป้าปี 61 สร้างรายได้จากการท่องเที่ยว 3 ล้านล้านบาท เน้นคุณภาพมากกว่าปริมาณ ชูปีท่องเที่ยววิถีไทยเก๋ไก๋อย่างยั่งยืน 1 พ.ย.60 - 1 ม.ค.62 แนะทุกจังหวัดพัฒนาจุดขายดึงเม็ดเงินลงสู่ท้องถิ่น
วันนี้ (10 ก.ย.60) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี กล่าวถึงการส่งเสริมการท่องเที่ยวของไทยในปี 2561 ว่า รัฐบาลตั้งเป้าสร้างรายได้เพิ่มขึ้นจากปี 2560 อีกร้อยละ 10 หรือคิดเป็นตัวเลขประมาณ 3.03 ล้านล้านบาท โดยยังคงเน้นการท่องเที่ยวเชิงคุณภาพที่มุ่งให้นักท่องเที่ยวใช้เวลาพํานักอยู่ในประเทศไทยนานขึ้นผ่านมาตรการต่าง ๆ พร้อมทั้งอาศัยแรงเสริมจากผลสํารวจของต่างประเทศที่จัดอันดับให้ไทยเป็นแหล่งท่องเที่ยวที่สามารถใช้เวลาท่องเที่ยวระยะยาวแต่คุ้มค่ามากที่สุดโดยเฉพาะกรุงเทพมหานคร ช่วยผลักดันให้สําเร็จผลมากยิ่งขึ้น "ปี 2561 จะเป็นปีแห่งการท่องเที่ยววิถีไทย เก๋ไก๋อย่างยั่งยืน หรือ Amazing Thailand year 2018 โดยรัฐบาลขอความร่วมมือหน่วยงานภาครัฐ เอกชน กลุ่มผู้ประกอบการอุตสาหกรรมการท่องเที่ยว ห้างสรรพสินค้า และสายการบิน ร่วมกันจัดกิจกรรม และใช้ตราสัญลักษณ์ประชาสัมพันธ์การจัดงาน รวมถึงมอบสินค้าและบริการราคาพิเศษ เพื่อดึงดูดนักท่องเที่ยว
นายกรัฐมนตรียังกล่าวด้วยว่า กรอบเวลาของปีท่องเที่ยววิถีไทย เก๋ไก๋อย่างยั่งยืน จะเริ่มตั้งแต่วันที่ 1 พ.ย.60 - 1 ม.ค.62 โดยสาเหตุที่เริ่มต้นในช่วงปลายปีนี้นั้นเพราะจะมีงานสําคัญระดับโลกเกิดขึ้นในไทย คือ การสวนสนามทางเรือนานาชาจิ ของกองทัพอาเซียนและนอกอาเซียน รวมกว่า 30 ประเทศ ในวันที่ 18 พ.ย.60 ณ อ่าวพัทยา และการแข่งขันเครื่องบิน Air Race 1 Thailand ซึ่งเป็นการแข่งขันเครื่องบินที่ยิ่งใหญ่ที่สุดที่จะจัดขึ้นเป็นครั้งแรกของเอเชีย
นายกฯ อยากให้ทุกจังหวัดดึงเอกลักษณ์ที่โดดเด่น ไม่ว่าจะในแง่ของภูมิศาสตร์ ภูมิปัญญาท้องถิ่น ศิลปวัฒนธรรม ฯลฯ ออกมาเป็นจุดขาย เพื่อให้นักท่องเที่ยวสามารถใช้เป็นทางเลือกในการท่องเที่ยว เชื่อมโยงกลุ่มจังหวัด ภาค ไปสู่ประเทศเพื่อนบ้าน ทําให้ชาวบ้านในชุมชนมีรายได้เพิ่มขึ้น และเป็นการยกระดับเศรษฐกิจไทยให้ขยายตัวมากยิ่งขึ้นอีกด้วย"
........
กลุ่มประชาสัมพันธ์และเผยแพร่ สํานักโฆษก